Mannochmore

Mannochmore is en Whisky-Brenneree in de Neeg vun Elgin, Moray, Schottland.

 Historie 
Mannochmore is en teemlich junge Brenneree, de eerst 1971 vun John Haig & Co. boet worrn is. In de Johren vun 1985 bit 1989 weer se stillleggt. Siet 1992 is en Single-Malt-Whisky ut de Destille op’n Markt. Vun 1996 an geev dat vun de Brenneree butendem den swarten Loch Dhu, de intwüschen aver nich mehr produzeert warrt. Wegen sien ungewöhnlichen Smack hett sik de Loch Dhu to en Sammlerstück entwickelt. Twüschen 1995 un 1997 weer de Brenneree wedder stillleggt. Siether produzeert se blots noch in de Wintermaanden. Se warrt denn vun de Arbeiters vun de Glenlossie-Destille bedreven, de blots in’n Sommer produzeren deithttp://www.gordonandmacphail.com/wg_GlenLossieDistillery.html.

 Produkschoon 
Mannochmore höört to de Whisky-Region Speyside. Dat Water to de Produkschoon stammt ut den Bardon Burn. Dat Molt warrt nich sülvst maakt, man ut de Molteree Burghead Maltings in Elgin betogen. De Destille hett en Meeschfatt (mash tun) vun twölf Tunnen un acht Gäärfatten (wash backs) vun jeedeen 54.000 Tunnen. Brennt warrt mit dree wash stills mit 14.400 l un dree spirit stills mit 17.000 l. Hitt maakt, warrt de Stills mit Damp.

 Kiek ok 
 List vun de schottischen Brennereen

 Borns 
http://www.gordonandmacphail.com/wg_GlenLossieDistillery.html
Misako Udo: The Scottish Whisky Distilleries. Black & White Publishing, Edinburgh 2006, ISBN 1-845-021304.

Kategorie:Whiskybrenneree
Kategorie:Whiskymarke
Kategorie:Schottland